CPN : ผลงานที่แข็งแกร่งชดเชยด้วยค่าใช้จ่ายตามฤดูกาล
21 กุมภาพันธ์ 2566

CPN : ผลงานที่แข็งแกร่งชดเชยด้วยค่าใช้จ่ายตามฤดูกาล
เราคาดว่า CPN จะรายงานกำไร 4Q22 ที่ 2.78 พันลบ. เพิ่มขึ้น 53% YoY แต่ลดลง 3% QoQ แม้รายได้จะยังคงเพิ่มขึ้น แต่ค่าใช้จ่ายตามฤดูกาลทำให้กำไรชะลอตัวลง QoQ อย่างไรก็ตาม กำไรปี 2022 คาดยังจะเติบโตถึง 50% YoY
ธุรกิจหลักทั้งหมดจะเติบโตอย่างแข็งแกร่งทั้ง YoY และ QoQ จากจำนวนนักท่องเที่ยวที่เพิ่มขึ้นอย่างมากและกิจกรรมทางเศรษฐกิจที่ปรับตัวดีขึ้น
แนะนำ “ซื้อ” และ ราคาเป้าหมายปี 2022 ที่ 79.0 บาท แนวโน้มการเติบโตยังเป็นบวกอย่างมาก
แนวโน้มที่น่าตื่นเต้นรออยู่ในปี 2023
นอกจากการขยายตัวของกำไรที่คาดว่าจะทำสถิติสูงสุดใหม่ในปี 2023 หลังจากฟื้นตัวอย่างยอดเยี่ยมในปี 2022 จากผลกระทบเชิงลบที่ลดลงอย่างมากจากอัตราส่วนลดค่าเช่า อุปสงค์ที่แข็งแกร่งของธุรกิจโรงแรม (จากอุตสาหกรรมท่องเที่ยวที่เพิ่มขึ้นอย่างมากซึ่งจะช่วยหนุน RevPar) และการเติบโตอย่างมากของผลประกอบการธุรกิจที่อยู่อาศัย (Backlog ณ สิ้นปี 2022 เพิ่มขึ้นจาก 3.7 พันลบ. ในปีก่อนหน้า เป็นเกือบ 6.0 พันลบ.ณ สิ้นปี 2022 ซึ่งส่วนใหญ่จะถูกโอนกรรมสิทธิ์ในปี 2023)
เรามองเห็นพัฒนาการใหม่ๆ ที่มีศักยภาพมากมาย ซึ่งจะช่วยส่งเสริมการเติบโตของกำไรและเพิ่มมูลค่าให้กับหุ้น นอกจากความคืบหน้าโครงการ ดุสิต-เซ็นทรัล พาร์ค และสยามสแควร์แล้ว เรายังเห็นการประกาศการลงทุนครั้งแรกในเวียดนามในช่วงกลางปี 2022 และธุรกรรมการขายสินทรัพย์ที่ประสบความสำเร็จให้กับกองทรัสต์ CPNREIT (ประมาณ 1.7 หมื่นลบ.) จะทำให้เกิด upside ที่น่าตื่นเต้นให้กับกำไรทั้งระยะสั้นและระยะกลาง รวมถึงมูลค่าหุ้น
มุมมอง KS
แม้คาดกำไร 4Q22 จะชะลอตัวลงเล็กน้อย QoQ แต่เพียงพอแล้วที่จะทำให้กำไรปี 2022 เติบโตอย่างมีนัยสำคัญ นอกจากนี้ ผลการดำเนินงานที่เพิ่มขึ้นอย่างต่อเนื่องของทุกหน่วยธุรกิจจะช่วยยืนยันว่าความคาดหวังของเราที่ว่ากำไรจะทำสถิติสูงสุดใหม่ในปี 2023 กำลังเดินมาใทิศทางที่ถูกต้อง
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #Ksecurities #หุ้น #หุ้นไทย #ข่าวหุ้น #ลงทุน #CPN